राशन डीलरों ने सौंपा एसडीएम को ज्ञापन, मानदेय बढ़ाने की मांग
नसीराबाद| क्षेत्रके राशन विक्रेताओं ने सोमवार को मुख्यमंत्री वसुंधरा राजे के नाम एक ज्ञापन उपखंड अधिकारी श्वेता कोचर को देकर दुकानदारों को मासिक मानदेय दिलाने की मांग की। राशन विक्रेता नियोजक संघ के अध्यक्ष दौलतराम चौथवानी ने ज्ञापन में बताया कि बायोमेट्रिक व्यवस्था शुरू होने के बाद से दुकानदारों को समुचित कमीशन नहीं मिल पाता क्योंकि मशीन की कनेक्टिविटी, सर्वर डाऊन आदि के कारण जब राशन सामग्री वितरित ही कम हो पाती है तो कमीशन भी कम बनता है। राशन दुकानदारों ने अब मिल रहे कमीशन से दुकान किराया, नौकर का वेतन और परिवार के पालन पोषण लायक कमीशन नहीं मिलने की बात कहते हुए दुकानदारों का मानदेय निश्चित करने, राशन दुकानदार द्वारा अनियमितता पाए जाने पर आपराधिक मुकदमें के बजाय केवल विभागीय कार्य करने, दुकानदार की मृत्यु हो जाने पर 1 माह में उसके आश्रित को दुकान आवंटित कने, राशन सामग्री पर 2 प्रतिशत छीजत की छूट देने, पोस मशीन के लिए 20 रुपए क्विंटल अलग देने, वितरण व्यवस्था पखवाड़े के बजाय केवल 1 सप्ताह में करने की व्यवस्था करने, दुकानदारों के लिए अवकाश का प्रावधान करने तथा दुकानदारों के विरुद्ध प्राथमिकी वापिस लेने की मांग की गई।
नसीराबाद. उपखंड अधिकारी कार्यालय पर ज्ञापन देते राशन विक्रेता।
hin_Deva hin_Deva hin_Deva